Point Village Hotel | Mossel Bay Hotel Accommodation
← SEA-VIEW-NAUTICA-MOSSEL BAY
Aquamarine Guest House →
Baie vriendlik en hulpvaardig by aankoms gewees. Kan nie vir 'n beter ligging vra nie. Sal verseker weer daar oornag.
Almal was baie vriendelik en hulpvaardig. Die woonstel is lekker ruim. Daar was nie lappe in die woonstel nie. Die woonstel was baie skoon. Daar was net 4 van als in die woonstel, wat veroorsaak dat mens aanmekaar moet skottelgoed was, alhoewel daar 'n skottelgoedwasser is.
Die ligging en voorkoms van die gebou is uitstekend maar ongelukkig is van die meublement in die kamers waar ek tuis was nie op standaard nie. Ek was eers in 'n kamer geplaas wat nie 'n goeie see-uitsig gehad het nie en is toe goedgunstiglik na 'n ander een oorgeplaas waar die uitsig pragtig was. Die kamers is lekker ruim en die meeste van die fasiliteite was heel aanvaarbaar en selfs goed maar die stoele het lankal beter dae geken. Deur dit op te gradeer (wat nie so baie sal kos nie) sal die ster gradering beslis opstoot. Die personeel was altyd vriedelik, hoflik en behulpsaam. Ek sal weer daarheen gaan.
Op die webtuiste staan standaardkamer het net 'n stort. Het 1 bespreek, maar hotel weier om ons 'n kamer met 'n stort te gee waarvoor ons betaal het. Kry net 'n kamer met 'n bad en baie klein wasbak waarin jy skaars jou hande kan was. Badwater loop so 'n klein straal in dat dit 20 minute vat om net badwater in te tap. Drein stink so dat jy nie die badkamer se deur kan oop los nie. Ander mense stop op jou parkeerplek waarvoor jy ekstra betaal en dan sit jy sonder 'n parkeerplek. Skoonmakers kom in jou kamer maak nie saak of jy sleutels ingee of nie, al sê die beleid dat hul nie sal inkom as jy nie jou sleutels ingee nie. Die kluis in die kamer werk glad nie. Skoonmakers raas so dat geen mens kan dink om na 08:00 te slaap nie. Baie ongelukkig en sal dit vir niemand aanbeveel nie. Vir die sterre en die prys is dit 'n mors van tyd.
Na 1350 km se ry vanaf Durban het ons verwag om 'n goeie nagrus by the Point Village Hotel te hê. Eerstens kon die skuifdeur wat op die balkon uitloop nie sluit nie. In die oggendure so 03h00 het die persone in die ander kamer langs ons gekom van 'n paartie af en het met 'n hengse geraas die hotelgange ingekom sonder om eers daaraan te dink dat daar miskien ander mense ook in die hotel is wat dalk graag wil slaap.
Gedink ek bespreek 'n hotelkamer met 2 kamers, toe kry ons 'n hele woonstel (nr 6)! Alhoewel dit soms gereën het, het die ruimte, uitsig en kort loopafstand na restaurant en dorp dit gerieflik gemaak.
Mosselbaai is 'n baie mooi en skoon dorp, die mense is vriendelik en die personeel by Point Village Hotel is baie vriendelik en behulpsaam.
Die hotel is regtig baie gerieflik geleë naby eetplekke wat almal binne loopafstand is. Terwyl ons daar was, was die weer regtig vrek koud. Die kamer was lekker snoesig en ruim en ons kon warm binne verkeer. Dis net jammer al die kamers het nie 'n see-uitsig nie, maar om dit te kon sien, was slegs 'n hanetree ver. Al wat gepla het, is die beperkte hangplekspasie vir klere.
Waarde vir geld. Ligging was baie goed. Sal enige tyd aanbeveel. Diens is uitstekend. Pragtige see-uitsig. Net die trappe na woonstel was 'n klein probleem, maar die res maak op daarvoor.
Ons het in 'n woonstel gebly, dit sou meer waarde vir geld gewees het as daar 4 mense was. Ek sou verkies as die badkamers meer skoon was, ek kon hare van vorige mense sien. Die badkamers is ook nie baie prakties ingerig nie.
Die woonstel wat ons gehad het was bo verwagting. Dit was skoon, groot en die uitsig is onbeskryflik. 'n Mens moet daar bly om self te kan sien. Alles wat jy wil hê is loopafstand ─ daar is net een beskrywing en dit is great! Ek sal dit enige tyd vir enigeen aanbeveel.
Die ontvangs was baie vriendelik. Die kamer was en beddegoed was skoon. Die kopstuk van die bed was vuil. Nie geweet of dit bloed- of roesvlekke was nie. Soms is daar 'n reuk van drein/riool water wat nie aangenaam was nie. A.g.v. die branderplankkompetisie was die geraas ook maar erg. Deure wat gedurig toeslaan ens. Vir die prys wat ek betaal het kon ek beter gedoen het, maar ek wou loop afstand van die strand wees. Maar die plek het potensiaal en ek glo dat die bestuur dit 'n plek kan maak waarnatoe jy sal wil terug gaan.
Ofskoon die hotel oorgedoen is in helder kleure en "retro" versierings was hierdie nie 'n aangename ervaring vir ons nie. Die kamer se deure (badkamer ingesluit) maak moeilik oop en toe en daar is geen spasie in die badkamer om eers van plan te verander nie, wat te sê nog van jou onderklere! Ek het spesifiek gevra vir 'n dubbel- of koninggrootte-bed en het dit so geboek. Twee enkelbeddens teen mekaar met 'n koninggrootte-laken oor is nie 'n koninggrootte-bed nie. Dis vrek ongemaklik om op te slaap.
Die geraas van die lorrie buite wat vroegoggend asblikke oplaai en die hotel se papierdun mure was baie steurend. Alles was skoon en netjies, die bed is net baie klein. Dit het gevoel soos 'n driekwartbed, nie 'n dubbelbed nie. Ons was ook teleurgesteld oor die parkering. Het spesifiek navraag gedoen oor parkering en daar is gesê dat daar ondergrondse parkering is. Maar hulle het nie genoem dat dit "first come, first serve" is nie.
Al wat ek kan sê is "wow"! Baie dankie. Dit was elke sent werd.
'n Mooi kamer met oulike kombuis, groot stort en mooi uitsig!
Dit was 'n gerieflike ervaring met die nodigste in elke kamer. Die stort het egter die hele badkamer van agter die toilet af natgemaak, veral nadat die tweede persoon gestort het. Die toiletpapierhouer is ook op 'n baie ongerieflike posisie en het elke keer my arm gehaak. Die laaste klagte is dat daar duidelik aan die begin van elke ingang staan dat daar nie na 9 uur in die aand geraas mag word nie, wat nie die geval was met 'n groep skoolkinders wat elke aand tot 2 uur die oggend bo ons koppe rondgehardloop en lawaai het, soveel dat ons daarvan elke keer wakker geword het. Die diens self en ontvangs was goed, 'n portier kan dalk ook oorweeg word om te help met aflaai na 'n vermoeiende reis. Ek sal wel dit aanbeveel met die voorwaarde dat daar nie 'n skooltoer slaap nie.
Dit was 'n geskenk aan my broer en sy vrou vir hulle trou-aand. Hulle het dit baie geniet en was baie beïndruk met alles, veral die "view"!
Very helpful staff in reception. However: Toilet windows face into passage – not a good smell as you walk to your room. Shower not up to scratch. TV didn't work. It was clean but the funny smell on arrival seemed to stick in my nose for the time we were there. Maybe it was the paint they used in another room?
Pragtige kamers met 'n selfsorg kombuis. Naby die see en restaurant. Naby die supermark. Goeie diens van Annemarie. Lekker gebraai op dek met see-uitsig.
'n Baie interessante hotel amper met 'n Europese styl. Die kamer is netjies, prakties en skoon. Die personeel is baie vriendelik en hulpvaardig. 'n Prima ligging in Mosselbaai!
We have enjoyed our stay and experienced no problems whatsoever.
Well received by hosts. A good value for money accommodation, in a great location with stunning views.
I will choose that place at any given time. It was clean, spacious, private, honest staff, relaxing, soothing, and calming – especially when in your room overlooks the sea. I even forgot luggage and was notified. Everything was still intact in the luggage once it was returned.
Friendly, helpful staff and an excellent location.
It is a place where you can relieve your stress – very quiet. The views from the hotel are excellent.